Leitað að viðmælendum í rannsókn á reynslu foreldra langveikra barna af sjúkrakennslu frá grunnskólum Margrét Kolbrún Jónsdóttir meistaranemi í sérkennslufræðum óskar eftir viðmælendum í rannsókn þar sem skoða á reynslu foreldra langveikra barna á sjúkrakennslu frá grunnskólum barnanna . Hér að neðan eru frekari upplýsingar , en þeir foreldrar sem hafa áhuga eru hvattir til að hafa samband við Margréti . Kæru foreldrar og aðrir aðstandendur . Ég heiti Margrét Kolbrún Jónsdóttir og er að vinna að rannsókn sem skoðar reynslu foreldra langveikra barna af sjúkrakennslu í grunnskólum . Rannsóknin er lokaverkefni til MA-prófs við kennaradeild Háskólans á Akureyri í sérkennslufræðum . Leiðbeinandi og ábyrgðarmaður rannsóknarinnar er Hermína Gunnþórsdóttir prófessor við Háskólann á Akureyri . Tilgangur rannsóknarinnar er að skoða reynslu foreldra af sjúkrakennslu barna þeirra meðan á veikindum stóð . Í rannsókninni verða notaðar eigindlegar aðferðir sem felast í viðtölum við foreldra og kennara . Viðtölin verða hljóðrituð orðrétt og síðan skráð í tölvu þar sem þau verða síðan greind . Öllum persónugreinanlegum gögnum , ef þau koma fram í viðtölum , verður eytt við ritun viðtalanna . Þegar úrvinnslu gagna er lokið verður þeim eytt . Ég er því að leita eftir þátttakendum í þessa rannsókn mína og vona ég að einhverjir sjái sér fært um að taka þátt . Þeir sem hafa áhuga á þátttöku geta sett sig í beint samband við mig ( sjá upplýsingar hér að neðan ) . Með von um jákvæðar undirtektir og fyrirfram þökk ,